પરંતુ ઇન્ટરવલ બાદ ફિલ્મના પાયા એક પછી એક હચમચવા શરૂ થાય છે. પહેલાં તો નીલ નીતિન મુકેશના પાત્રની એન્ટ્રી થાય છે અને તેની લાઉડ ઍક્ટિંગ જોઈને એવી શંકા થાય છે જાણે તે સીધો સંજય ગુપ્તાની ફિલ્મમાંથી ભાગીને આવ્યો હશે. બાકીના તમામ કલાકારોની કન્ટ્રોલ્ડ ઍક્ટિંગનો એ એકલાહાથે ભુક્કો બોલાવી દે છે. એવું જ એક નાનકડું દુખ એ થાય કે અહીં પ્રકાશ બેલાવાડી જેવા મસ્ત ઍક્ટરના ભાગે માત્ર ગણીને એક જ લાઇન બોલવાની આવી છે, સેમ વિથ અવતાર ગિલ.